Tehnička specifikacija predmeta nabave
Uređenje ulice Trnovac, etapa 1


Naručitelj Općina Virje planira rekonstruirati ulicu Trnovac u Virju sa izgradnjom kolnika i pješačke staze. 

Radovi se izvode prema Glavnom projektu  14/23 – GP i Troškovniku koji su sastavni dio ove Dokumentacije o nabavi.

Za kompletnu rekonstrukciju ulice je izdana pravomoćna građevinska dozvola KLASA: UP/I-361-03/24-01/000071, URBROJ: 2137-05/101-24-0015 od 22.4.2024., izvršno 20.5.2025.

Ulica Trnovac duga je 2,2 km a predmet nabave obuhvaća samo početak ulice od spoja sa Trgom Matije Gupca do prvog raskršća, sa kućnim brojevima 22, 33, 32 (grafički prilog u projektu str. 147). 

Namjeravani zahvat nalazi se na postojećoj građevnoj čestici k.č.br. 10520 k.o. Virje. Građevna čestica se nalazi u građevinskom području. Važeći prostorni plan s kojim je zahvat u prostoru usklađen je s:
• Prostorni plan uređenja općine Virje ("Službeni glasnik Koprivničko-križevačke županije”
broj 12/06, 5/09, 5/17, 5/18-pročišćeni tekst, 39/22, 4/23-pročišćeni tekst). 
Teren je ravan.
Površina građevne čestice odnosno zahvata je oko 3.500 m2.
Duljina dionice oko 300 m.
 

Radovi obuhvaćaju radove na rješavanju sustava površinske odvodnje oborinskih voda i postave opreme na djelu nerazvrstane ceste u duljini oko 300 m te postavljanje prometne signalizacije.  Prometnica se proširuje sa 4,5 m na 6,5 m i gradi se obostrana pješačka staza širine 1,5 m sa uređenjem kolnih ulaza i postavljanjem horizontalne i vertikalne signalizacije.

 
Vrsta radova, kvaliteta i količina radova koji će se izvoditi iskazani su u troškovniku koji je sačinjen kao dio radova obuhvaćenih projektno tehničkom dokumentacijom a koji su predmet ove nabave i koji će se izvoditi. 
Ponuditelji su dužni projektnu dokumentaciju i troškovnik proučiti i upoznati se sa svim zahtjevima iz istih te sukladno tomu izraditi i dostaviti svoju ponudu. Ukoliko neka stavka troškovnika ili izvedbenog projekta upućuje na marku ili proizvod određenog proizvođača, ponuditelji su slobodni ponuditi proizvod drugog proizvođača uz naznaku jednakovrijednosti. 




